
Návrh uznesenia
Mestské zastupiteľstvo mesta Trnava po prerokovaní:
Rozhoduje 
podľa § 3 ods. 5 písm. w) a § 4 ods. 1 písm. a)-d) Zásad hospodárenia a nakladania s majetkom Mesta a s majetkom štátu, ktorý Mesto užíva, z dôvodu nepotrebnosti majetku pre plnenie úloh samosprávy mesta a ekonomických nákladov na údržbu tohto majetku, ale aj v záujme protihodnoty, ktorú môže mesto získať pri predaji prebytočného majetku mesta z kúpnej ceny, vrátane verejnoprospešných cieľov, ktorým môže prebytočný majetok mesta slúžiť (výstavba bytovej a občianskej vybavenosti mesta)
o trvalej prebytočnosti nehnuteľného majetku vo výlučnom vlastníctve Mesta Trnava (IČO: 00 313 114) vedeného Okresným úradom Trnava, katastrálnym odborom, na LV č. 5000 v katastrálnom území Trnava, obec Trnava, okres Trnava:
· časti pôvodného pozemku C-KN parc. č. 10807/1 – orná pôda o pôvodnej výmere 245892m2, a to novovytvorený pozemok parcela registra „C“ č. 10807/1, druh pozemku: orná pôda, s výmerou 173879m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025
· časti pôvodného pozemku C-KN parc. č. 10808 – orná pôda o výmere 671709m2 a zlúčených pôvodných pozemkov C-KN parc. č. 10850 – orná pôda o výmere 1992m2, parc. č. 10851 – orná pôda o výmere 2367m2, parc. č. 10852 – orná pôda o výmere 2855m2, parc. č. 10853 – orná pôda o výmere 3407m2, parc. č. 10854 – orná pôda o výmere 4005m2, parc. č. 10855 – orná pôda o výmere 2432m2, parc. č. 10856 – orná pôda o výmere 5577m2, parc. č. 10857 – orná pôda o výmere 2679m2, parc. č. 10858 – orná pôda o výmere 2397m2, parc. č. 10859 – orná pôda o výmere 3129m2, a to novovytvorený pozemok parcela registra „C“ č. 10808/3, druh pozemku: orná pôda, s výmerou 250849m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025
· časti pozemku C-KN parc. č. 10807/2 – ostatná plocha o pôvodnej výmere 1302m2, a to novovytvorený pozemok parcela registra „C“ parc. č. 10807/2, druh pozemku: ostatná plocha, s výmerou 786m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025.
Schvaľuje
v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa, o ktorom mestské zastupiteľstvo rozhoduje trojpätinovou väčšinou všetkých poslancov, odplatný prevod vlastníctva nehnuteľného majetku, nehnuteľností zapísaných na liste vlastníctva č. 5000, obec Trnava, katastrálne územie Trnava, z výlučného vlastníctva Mesta Trnava, Hlavná ul. 1, 917 71 Trnava, IČO: 00 313 114, a to nehnuteľností:
· [bookmark: _Hlk211414499]časti pôvodného pozemku C-KN parc. č. 10807/1 – orná pôda o pôvodnej výmere 245892m2, a to novovytvorený pozemok parcela registra „C“ č. 10807/1, druh pozemku: orná pôda, s výmerou 173879m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025
· časti pôvodného pozemku C-KN parc. č. 10808 – orná pôda o výmere 671709m2 a zlúčených pôvodných pozemkov C-KN parc. č. 10850 – orná pôda o výmere 1992m2, parc. č. 10851 – orná pôda o výmere 2367m2, parc. č. 10852 – orná pôda o výmere 2855m2, parc. č. 10853 – orná pôda o výmere 3407m2, parc. č. 10854 – orná pôda o výmere 4005m2, parc. č. 10855 – orná pôda o výmere 2432m2, parc. č. 10856 – orná pôda o výmere 5577m2, parc. č. 10857 – orná pôda o výmere 2679m2, parc. č. 10858 – orná pôda o výmere 2397m2, parc. č. 10859 – orná pôda o výmere 3129m2, a to novovytvorený pozemok parcela registra „C“ č. 10808/3, druh pozemku: orná pôda, s výmerou 250849m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025
· časti pozemku C-KN parc. č. 10807/2 – ostatná plocha o pôvodnej výmere 1302m2, a to novovytvorený pozemok parcela registra „C“ parc. č. 10807/2, druh pozemku: ostatná plocha, s výmerou 786m2, vytvorený na základe Geometrického plánu číslo 14/2025, vyhotoveného dňa 04.06.2025 vyhotoviteľom Jana Chynoradská – GEODET, Schumerova ulica 9082/32, 917 01 Trnava, IČO: 37 566 482, konkrétne osobou: Jana Chynoradská, autorizačne overeného dňa 04.06.2025 Ing. Jozefom Vlachovičom, úradne overeného dňa 17.06.2025 Okresným úradom Trnava, katastrálnym odborom, pod číslom G1 733/2025
do výlučného vlastníctva spoločnosti: Mestské stavby Trnava s.r.o., so sídlom Trhová 3, 917 71 Trnava, zapísaná v obchodnom registri vedenom Okresným súdom Trnava, oddiel Sro, vložka 57342/T, IČO: 45 887 675, za kúpnu cenu 5 000 000,-eur (fixná zložka kúpnej ceny určená v súlade s výškou všeobecnej hodnoty majetku určenej znaleckým posudkom č. 187/2025 vypracovaným dňa 16.10.2025 Ing. Jozefom Račekom) a 50 % z čistého finančného výnosu (výťažku) na m2 pri budúcom nakladaní s časťou nadobudnutých nehnuteľností tvoriacich predmet prevodu (pohyblivá zložka kúpnej ceny – doplatok kúpnej ceny) spôsobom, o ktorom rozhodne mestské zastupiteľstvo podľa § 18 ods. 8 a súv. Zásad hospodárenia a nakladania s majetkom Mesta a s majetkom štátu, ktorý Mesto užíva v znení Doplnku č. 1 a Doplnku č. 2 zásad
[bookmark: _Hlk168938670]Podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov dôvod hodný osobitného zreteľa spočíva v tom, že v zmysle § 5 ods. 2 písm. k) Zásad hospodárenia a nakladania s majetkom Mesta a s majetkom štátu, ktorý Mesto užíva, kedy bude prevod majetku mesta slúžiť k zabezpečeniu bytovej výstavby alebo sa ním zabezpečí realizácia a naplnenie zámerov individuálnej bytovej výstavby v súlade s územným plánom mesta a súčasne v zmysle § 5 ods. 2 písm. m) Zásad hospodárenia a nakladania s majetkom Mesta a s majetkom štátu, ktorý Mesto užíva, prevod majetku mesta prispeje k podpore investičných akcií v súlade s územným plánom mesta (vybudovanie novej obytnej zóny mesta)
s tým, že v zmysle § 4 ods. 1 Zásad hospodárenia a nakladania s majetkom Mesta a s majetkom štátu, ktorý Mesto užíva, spĺňa dotknutý majetok mesta kritérium prebytočnosti, kedy za prebytočný majetok mesta sa považuje majetok, ktorý neslúži mestu alebo správcom na verejné účely a na výkon samosprávy mesta ako hlavnej činnosti mesta (§ 4 ods. 1 písm. a/ zásad) a súčasne na základe protihodnoty, ktorú mesto môže získať za majetok vo forme kúpnej ceny pri predaji prebytočného majetku mesta (§ 4 ods. 1 písm. c/ zásad)
Berie na vedomie
v zmysle § 9a ods. 15 písm. f) bod 1/ zákona č. 138/1991 Zb. o majetku obcí v znení neskorších predpisov všeobecnú hodnotu prevádzaných nehnuteľností mesta určenú znaleckým posudkom č. 187/2025 vypracovaným dňa 16.10.2025 Ing. Jozefom Račekom nasledovne:
	Názov
	Všeobecná hodnota [€]

	Pozemky
	

	GP č.14/2025(p.č.10807/1)-I.časť funkčný kód A01 - parc. č. 10807/1-I.časť (122 135,8 m2)
	1 532 804,29

	GP č.14/2025(p.č.10807/1)-II.časť funkčný kód B01 - parc. č. 10807/1-II.časť (1 373,83 m2)
	17 241,57

	GP č.14/2025(p.č.10807/1)-III.časť funkčný kód Z01,Z02 - parc. č. 10807/1-III.časť (10 724,6 m2)
	86 547,52

	GP č.14/2025(p.č.10807/1)-IV.časť bez funkčného kódu cesta - parc. č. 10807/1-IV.časť (39 644,78 m2)
	398 033,59

	GP č.14/2025(p.č.10808/3)-I.časť funkčný kód A01 ,A04,A05 - parc. č. 10808/3-I.časť (148 775,44 m2)
	1 867 131,77

	GP č.14/2025(p.č.10808/3)-II.časť funkčný kód B03,B06 - parc. č. 10808/3-II.časť (37 681,28 m2)
	472 900,06

	GP č.14/2025(p.č.10808/3)-III.časť funkčný kód Z01,Z02 - parc. č. 10808/3-III.časť (18 303,57 m2)
	147 709,81

	GP č.14/2025(p.č.10803/3)-IV.časť bez funkčného kódu cesta - parc. č. 10803/3-IV.časť (46 088,71 m2)
	462 730,65

	GP č.14/2025(p.č.10807/2)- bez funkčného kódu cesta - parc. č. 10807/2 (786 m2)
	7 891,44


Ukladá
Mestskému úradu v Trnave
odboru právnemu - pripraviť kúpnu zmluvu v zmysle výrokovej časti tohto uznesenia a predložiť zmluvu na podpis účastníkom zmluvy
Termín: do 30.6.2026

Dôvodová správa
Mestské zastupiteľstvo mesta Trnava uznesením č. 851 zo dňa 28.10.2025 schválilo v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku formou prevodu nehnuteľností podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa v prospech spol. Mestské stavby Trnava s. r. o.
Investično-majetkovým zámerom mesta Trnava je vybudovanie novej „Obytnej zóny Medziháj“ ako zóny s vlastným zázemím za účelom transformácie riešeného územia s využitím jeho funkčného potenciálu v zmysle regulatívov územného plánu dotknutého sídla. Navrhovaný investičný zámer prináša do územia nové plochy bývania, občianskej a technickej vybavenosti pre širšie vrstvy obyvateľstva aj návštevníkov lokality. Súčasťou budovania obytnej zóny bude aj vybudovanie napojenia projektu na prvky technickej a dopravnej infraštruktúry v okolí. 
Obytná zóna Medziháj je situovaná v Trnavskom kraji, v okrese Trnava, k.ú. Trnava na západnom okraji katastrálneho územia mesta. Riešené územie je využívané ako poľnohospodárska pôda v kontakte so zastavaným územím obce Ružindol. Južná strana je vymedzená dopravnou komunikáciou II/504. Východná a severná strana je charakteristická rozsiahlymi plochami poľnohospodárskej pôdy. Juhozápadná časť riešeného územia je v kontakte so zastavaným územím obce Ružindol.
Riešené územie budúcej obytnej zóny zahŕňa jestvujúce parcely registra C k.ú. Trnava, obec Trnava, ktoré sú vo vlastníctve Mesta Trnava, a to:
· parc. č. 10807/1 (sčasti) 
· parc. č. 10808 (sčasti) 
· parc. č. 10850 - 10859.
Hmotovo-priestorové riešenie pozostáva zo zástavby rodinných domov rozmanitej typológie, prepojené centrálnou sieťou verejných priestorov založených na princípe zdieľanej obytnej ulice vrcholiacej v menšom námestí v severnej časti obytnej zóny. Verejné priestory zároveň prepájajú verejne dostupné priestory upravené zeleňou a menšie parky v území. Našim cieľom bolo vytvoriť urbanisticky hodnotné, atraktívne, funkčne a esteticky vyvážené prostredie.
Stmeľujúcim prvkom konceptu je centrálna zdieľaná ulica prepájajúca obe časti obytnej zóny. Prírodným ťažiskom novo-navrhovaný park situovaný na východnej časti pozemku so širokou škálou aktivít (cyklotrasa, oddychové plochy, ihriská, pobytové lúky).
V riešenom území sú navrhnuté stavebné pozemky - sektory a na nich situované objekty rodinných domov a vybavenosti - max. 2 nadzemné podlažia, vrátane ustúpeného podlažia. Navrhované usporiadanie a stavebné pozemky rešpektujú a zohľadňujú urbanistickú štruktúru obce a nadväzujú na princíp konceptu ulice lemovanej kompaktnou zástavbou radových domov s tiahlymi pozemkami. 
Urbanistický návrh nadväzuje na existujúce trasovanie inžinierskych sietí, resp. ich dopĺňa v požadovanej miere. Verejné rozvody jestvujúcich a navrhovaných inžinierskych sietí sú umiestnené mimo navrhnutých stavebných pozemkov. 
Urbanistická koncepcia územia obytnej zóny rešpektuje ochranné pásma všetkých druhov. Zastavovacie podmienky pre umiestnenie a architektonické riešenie jednotlivých objektov na pozemkoch je určený priestorovou a funkčnou reguláciou riešeného územia a tento návrh dôsledne prehodnocuje počet parkovacích miest aj vo vzťahu k existujúcim prevádzkam, navrhuje miesto a spôsob náhrady existujúcich parkovacích miest environmentálne prijateľnou formou. V zóne je ponechaný aj priestor pre materskú školu a základnú školu, ktoré sa nachádzajú na južnej časti územia v nadväznosti na plánovaný obvodový park. Na areál školskej vybavenosti nadväzuje zóny nízko podlažných bytových domov roztiahnutá pozdĺž obvodového parku. 
Park sa tak rozlieva do zóny bytových domov a školskej vybavenosti. Drobná občianska vybavenosť je situovaná do stredovej časti návrhu v zóne rodinných domov – v centrálnej zdieľanej ulici v parteroch objektov. Spolu s plochou vyhradenou pre občiansku vybavenosť, ktorá tvorí funkčný, vizuálny a hlukový filter od prístupovej komunikácie na južnej časti zóny riešeného územia tvorí územie komplexný návrh obytnej zóny.
Obrázok 1 – Zobrazenie riešeného územia
[image: Zobrazenie riešeného územia]
Súčasná regulácia územia Medziháj podľa Územného plánu mesta Trnava – zoznam funkčných kódov:
· A01 - Nízko podlažná zástavba, rodinné domy – mestské formy
· A05 - Intenzifikované formy nízko podlažnej zástavby bytových domov  a mestské vily
· A01 x Intenzifikované formy nízko podlažnej zástavby, rodinne domy – mestské formy – novo navrhovaný regulatív
· B01 – Mestotvorná polyfunkcia
· B03 – Plochy a bloky areálovej vybavenosti regionálneho a lokálneho významu
· B06 – Plochy a bloky areálov  a zariadení mestotvorných podnikateľských aktivít, komercie a služieb
· Z02 – Plochy parkov
· Z04 – Plochy izolačnej zelene a sprievodnej zelene komunikácií
Obrázok 2 – Rozdelenie územia na bloky
[image: Obrázok, na ktorom je text, diagram, plán, mapa

Obsah vygenerovaný pomocou AI môže byť nesprávny.]
Predpokladané rozdelenie územia:
Blok – IBV (individuálna bytová výstavba – rodinné domy)	237 000 m2
Blok – HBV (hromadná bytová výstavba – bytové domy)	33 000 m2
Blok – komercia	9 600 m2
Blok – sociálne zázemie	3 900 m2
Blok – občianska vybavenosť (základná škola, materská škola)	25 500 m2
Základné ekonomicko-právne východiská
Daň z príjmu právnických osôb (DPPO)
Mesto Trnava má výnosy z predaja majetku (t.j. aj pozemkov) oslobodené od DPPO podľa § 13 ods. 1 písm. e) zákona o dani z príjmov. Tento príjem mesta nie je zdaniteľným príjmom.
Správanie sa dani z príjmu právnických osôb:
1. V prípade, ak mesto predá pozemky tvoriace územie Medziháj (tohto času iba zaregulované územným plánom mesta) svojej obchodnej spoločnosti, výnos z predaja nepodlieha dani z príjmu.
2. V prípade, ak mesto bude po spracovaní územného plánu zóny, vypracovaní dokumentácie k inžinierskym sieťam a cestám, po geometrickom rozparcelovaní územia predávať pozemky obyvateľom alebo podnikateľom ako stavebné pozemky (alebo ako územie tvoriace súbor stavebných pozemkov), nepôjde o príležitostný predaj v rámci hlavnej činnosti mesta, ale pôjde o opakovaný predaj (komerčný predaj) a v takomto prípade výnosy z takýchto predajov budú podliehať dani z príjmu.
[bookmark: _Hlk210582350]Odporučenie:
Mesto Trnava predá pozemky svojej obchodnej spoločnosti ako príležitostný predaj, ktorý nepodbieha dani z príjmu.
Daň z pridanej hodnoty (DPH)
Mesto Trnava je podľa zákona o DPH nezdaniteľnou osobou (neplatca DPH), pokiaľ koná v rámci svojej hlavnej činnosti. Hlavná činnosť mesta je definovaná zákonom o obecnom zriadení, ďalej aj zákonom o majetku obcí. V prípade príležitostného predaja svojho majetku ide o hlavnú činnosť mesta a v tomto prípade mesto nie je povinné registrovať sa ako platiteľ DPH.
V prípade opakovaného predaja stavebných pozemkov, kedy by mesto pred predajom pozemkov podniklo aktívne kroky k predaju uplatnením podobných prostriedkov, aké používajú podnikateľské subjekty, považovalo by sa mesto za zdaniteľnú osobu k DPH. Takéto aktívne kroky môžu pozostávať zo zavedenia inžinierskych sietí na týchto pozemkoch, rozparcelovanie pozemkov, vyňatie z pôdneho fondu a pod. 
Správanie sa DPH:
1. V prípade, ak mesto predá pozemky tvoriace územie Medziháj (iba zaregulované územným plánom mesta) svojej obchodnej spoločnosti, pôjde o príležitostný predaj a tento nepodbieha registrácii k DPH.
2. Ak by mesto predávalo stavebné pozemky pre individuálnu výstavbu bytových domov obyvateľom alebo podnikateľom, nepôjde o príležitostný predaj pozemkov ale pôjde o opakujúci sa predaj, pri ktorom mesto dosiahne výrazný obrat, pričom tento obrat z predaja pozemkov sa započíta do obratu na účely registrácie pre DPH a v tomto prípade by vznikla povinná registrácia mesta k DPH a odvod DPH (a to už predajom prvého pozemku).
Odporučenie:
Mesto Trnava predá pozemky svojej obchodnej spoločnosti ako príležitostný predaj, ktorý nepodbieha registrácii k DPH.
Odvod za odňatie poľnohospodárskej pôdy z pôdneho fondu
Mesto Trnava nie je oslobodené od správnych poplatkov vo veci odňatia ornej pôdy z poľnohospodárskeho pôdneho fondu a ani oslobodenie od úhrady odvodu za odňatie poľnohospodárskej pôdy, nakoľko investičná bytová výstavba (určená pre rodinné domy) nie je realizovaná ako verejnoprospešná stavba.
Mesto je povinné zaplatiť správne poplatky a odvody tak ako iné subjekty súkromného práva (t. j. rovnako ako obchodná spoločnosť, podnikateľ).
Odporučenie: 
Na odvod za vyňatie z pôdneho fondu nemá vplyv status vlastníka a netreba na to prihliadať (mesto nemá zvýhodnené postavenie oproti podnikateľskému subjektu).
Zákon o majetku obcí
Mesto Trnava je oprávnené previesť vlastnícke právo k pozemkom na obchodnú spoločnosť Mestské stavby Trnava s.r.o., v ktorej vlastní 100% obchodný podiel, musí ale postupovať v zmysle § 9a ods. 1)-15) Zákona o majetku obcí a po schválení mestským zastupiteľstvom je možné pozemky predať obchodnej spoločnosti z dôvodu osobitného zreteľa za všeobecnú hodnotu určenú znaleckým pozemkom.


Odporučenie:
Mesto Trnava, mestské zastupiteľstvo prevedie vlastníctvo k pozemkov na svoju obchodnú spoločnosť z dôvodu hodného osobitného zreteľa v súlade so zákonom o majetku obcí a zásadami hospodárenia s majetkom mesta.
Dlhová služba mesta / úverová zadlženosť obchodnej spoločnosti
Mesto Trnava podľa § 17 ods. 5) Zákona o rozpočtových pravidlách územnej samosprávy nesmie prevziať záväzok z úveru, pôžičky alebo iného dlhu fyzickej osoby alebo právnickej osoby okrem prevzatia záväzku právnickej osoby v zriaďovateľskej pôsobnosti obce a vyššieho územného celku.
Mesto Trnava ako zakladateľ obchodnej spoločnosti nie je oprávnené poskytovať záruky za úvery poskytované bankami jej obchodnej spoločnosti.
Z uvedeného vyplýva, že v prípade poskytnutia úveru obchodnej spoločnosti mesta, samotné mesto za tento úver neručí, nijakým spôsobom neposkytuje záruky banke - veriteľovi, keďže to mestu zákon zakazuje a takto poskytnutý úver nemá vplyv na dlhovú službu mesta, nejde o dlh mesta.
Spoločnosť v prípade záujmu o financovanie developerského projektu môže požiadať bankovú inštitúciu o poskytnutie úveru, s tým, že návratnosť úveru bude garantovať napr. zriadením záložného práva na pozemky, ktoré spoločnosť nadobudne alebo vlastní, resp. dojedná odklad splátky a pod.
Odporučenie:
Mestské stavby Trnava bude svoju developerskú aktivitu financovať prostredníctvom vlastných úverových prostriedkov, ktoré schváli mestské zastupiteľstvo  – bez vplyvu na dlh mesta.


Budúci predaj pozemkov obchodnou spoločnosťou
Obchodná spoločnosť účtuje a odpisuje dlhodobý nehmotný majetok nadobudnutý kúpou.
Obchodná spoločnosť môže do základu dane zahrnúť ďalšie náklady súvisiace s jej činnosťou – konkrétne náklady na projektovú činnosť a inžiniering, ktoré bude účtovať v režime DPH (odpočet DPH). 
Náklady na projekty, povoľovacie konania a pod. sú súčasťou obstarávacej ceny dlhodobého hmotného majetku.
V prípade predaja stavebných pozemkov bude základ dane z príjmu určený z výnosu z predaja pozemkov po odpočítaní obstarávacích nákladov, t.j. daň sa vyberie zo základu dane, pričom základom dane je rozdiel, o ktorý výnos z predaja pozemku prevyšuje daňový výdavok podľa § 19 ods. 3písm. e) ZDP, ktorým je vstupná cena pozemku podľa § 25 ZDP.
Odporučenie:
Odporúča sa optimalizovať budúci základ dane z príjmu obchodnej spoločnosti tak, aby predajná cena za pozemky bola určená :
· z fixnej zložky kúpnej ceny za m2 určený znaleckým posudkom
· z pohyblivej zložky kúpnej ceny určenej presným % z výnosu komerčného predaja po odpočítaní všetkých daňovo započítateľných výdavkov (výdavkov na obstaranie dlhodobé nehmotného majetku a pod.)
Rámcový postup právnych a procesných úkonov pre dosiahnutie technického a finančného zhodnotenia majetku mesta:
1. Mestské zastupiteľstvo – schválenie spôsobu prevodu majetku mesta z DHOZ na mestskú obchodnú spoločnosť Mestské stavby Trnava (uznesenie č. 1)
2. Mestské zastupiteľstvo – schválenie prevodu majetku mesta na mestskú obchodnú spoločnosť Mestské stavby Trnava (uznesenie č. 2)
3. Kúpna zmluva, resp. budúca kúpna zmluva – výnos pre mesto vo forme fixnej časti kúpnej ceny určenej znaleckým posudkom (kapitálový príjem rozpočtu mesta v r. 2026)
4. Mestské stavby Trnava – obstaranie projektovej dokumentácie Obytná zóna Medziháj – technická, dopravná, zeleno-modrá infraštruktúra a verejné priestory – rozsah: stavebný zámer
5. Mesto Trnava + Mestské stavby Trnava – obstaranie územného plánu Obytnej zóny Medziháj
6. Mestské stavby Trnava – inžiniering / právoplatnosť rozhodnutia o stavebnom zámere k inžinierskym sieťam, cestách a chodníkoch
7. Mestské stavby Trnava – spracovanie návrhu podmienok OVS na prevod časti územia Medziháj určeného na IBV (napr. 30%-100% územia IBV, komercia) alebo návrhu podmienok na vytvorenie spoločného podniku / spoločnej investície s podnikateľským sektorom
8. Mestské zastupiteľstvo – schválenie úkonov nakladania s majetkom obchodnej spoločnosti (podmienok OVS, podmienok vytvorenia spoločného podniku – spoločnej investície a pod.)
9. Mestské stavby Trnava – uskutočnenie úkonov schválených mestským zastupiteľstvom a následné uzatvorenie príslušnej zmluvnej dokumentácie
10. Mestské stavby Trnava – doplatok pohyblivej časti kúpnej ceny v prospech mesta z dosiahnutého výnosu (v určenom % z čistého výnosu – kapitálový príjem rozpočtu mesta v r. 2027)
Pri prevode majetku z dôvodu hodného osobitného zreteľa podľa § 9a ods. 15 písm. f) zákona o majetku obcí obecné zastupiteľstvo podľa § 9 ods. 2 písm. a) zákona o majetku obcí schvaľuje spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku obce a súčasne vrátane zdôvodnenia osobitného zreteľa prevodu, ktorý je zdôvodnený v súlade so zásadami hospodárenia s majetkom obce v zmysle § 9 ods. 1 písm. i) zákona o majetku obcí.
Prílohy:
· geometrický plán dotknutých pozemkov
· územnoplánovacia informácia k dotknutým pozemkom

